Gandia fica a punt el sender blau per a la temporada estival amb una inversió de 50.000 euros
03 març 2022

## Gandia fica a punt el sender blau per a la temporada estival amb una inversió de 50.000 euros03 març 2022Última actualització: 03 març 2022

![](../gestion/img/46f939b7b05dbe3c077bb65fea0450043dee08dd59ea21a87e2f107961aeee1a.jpg)  
  

Gandia ha aprofitat aquesta aturada hivernal per a posar en marxa la seua platja i totes les seues infraestructures de cara a una imminent temporada d'estiu. Amb l'objectiu de ficar en les millors condicions possibles la platja, "_no sols s'han arreglat carrers i avingudes, sinó que s'ha fet una renovació integral del denominat sender blau_", ha explicat el **Vicent Mascarell**, regidor de Turisme.  
  
La construcció d'aquesta passarel·la de fusta de més de 200 metres, que dóna la benvinguda a la platja de l'Auir, es va realitzar entre els 2008-2009. La seua primera reparació es va produir als anys 2016-2017 i a la licitació de 2021-2022 es van destinar quasi 50.000 € per a una renovació ja finalitzada.  
  
Els treballs realitzats per tal de tornar la imatge que correspon al sender han sigut: reparació de taulons solts o deteriorats, i passamans. Tractament de la fusta i pintura adequada en passarel·la, passamans, bancs i papereres. Finalment, també s'ha dut a terme la reparació i reposició de les lluminàries encastades en la fusta.